થોડા સમય પહેલાં સુધી સિલ્વર સ્ક્રીન પર મોટા ભાગે લક્ઝરી જ જોવા મળતી હતી. હાઈ-ફાઈ ફેમિલીઝ અને તેમની શાનદાર લાઇફસ્ટાઇલ જોવાનું બધાને જ ગમતું હતું. ફિલ્મમેકર્સ માનતા હતા કે, લોકોને મોટા ભાગે આવા જ હીરોઝ જોવાનું પસંદ છે. થોડા ઉતારચઢાવવાળી સ્ટોરી, થોડા એક્શન સીન્સ, રોમેન્ટિક સોંગ્સ અને ફોરેન લોકેશન્સ પર શૂટ એટલે આખી ફિલ્મ પૂરી. જોકે, છેલ્લા થોડા સમયથી ખૂબ જ મોટો ફેરફાર જોવા મળી રહ્યો છે. ફિલ્મમેકર્સની માનસિકતા બદલાઈ છે. કેમ કે, ઓડિયન્સ હવે દમદાર કન્ટેન્ટવાળી જ ફિલ્મ્સને પસંદ કરે છે.